DITTO จับมือ TEAMG เสริมแกร่งธุรกิจ “วิศวกรรม-นวัตกรรม”
DITTO-TEAMG เซ็น “เอ็มโอยู” มุ่งเน้นการบูรณาการเชี่ยวชาญด้านวิศวกรรม สิ่งแวดล้อม และนวัตกรรมต่างๆ เพื่อให้เกิดความเจริญเติบโตอย่างยั่งยืนของทั้งสองฝ่าย โดยคำนึงถึงสิ่งแวดล้อม สังคม และธรรมาภิบาล
DITTO-TEAMG เซ็น “เอ็มโอยู” มุ่งเน้นการบูรณาการเชี่ยวชาญด้านวิศวกรรม สิ่งแวดล้อม และนวัตกรรมต่างๆ เพื่อให้เกิดความเจริญเติบโตอย่างยั่งยืนของทั้งสองฝ่าย โดยคำนึงถึงสิ่งแวดล้อม สังคม และธรรมาภิบาล
8 มิ.ย. 2565

บริษัท ดิทโต้ (ประเทศไทย) จำกัด (มหาชน) หรือ DITTO เปิดเผยว่า บริษัทได้ทำการลงนามในบันทึกข้อตกลงกรอบความร่วมมือกับ บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ซึ่งมีวัตถุประสงค์ในการสร้างความร่วมมือในการดำเนินธุรกิจที่มุ่งเน้นการบูรณาการความเชี่ยวชาญด้านธุรกิจของแต่ละฝ่ายเข้าด้วยกัน เช่น ด้านวิศวกรรม สิ่งแวดล้อม และนวัตกรรมต่างๆ เพื่อให้เกิดความเจริญเติบโตอย่างยั่งยืนของทั้งสองฝ่าย โดยคำนึงถึงสิ่งแวดล้อม สังคม และธรรมาภิบาล (ESG) โดยจะมีการแถลงชี้แจงรายละเอียดในวันที่ 9 มิ.ย.2565
อนึ่ง นายธีระชัย รัตนกมลพร ผู้ถือหุ้นใหญ่ DITTO ได้เข้าถือหุ้น TEAMG สัดส่วน 12.51%  (ข้อมูล วันที่ 6 พ.ค.65) ซึ่งได้กลายเป็นผู้ถือหุ้นใหญ่อันดับ 1 เหนือ บริษัท เน็กซเตอร์ เวนเจอร์ส จำกัด ในเครือ บริษัท ปูนซิเมนต์ไทย จำกัด(มหาชน) หรือ SCC ที่ถือหุ้นอยู่ 9.90%
โดยปัจจุบัน DITTO มีธุรกิจ 3 กลุ่ม ได้แก่ 1. ธุรกิจจำหน่ายและให้บริการระบบบริหารจัดการเอกสารและข้อมูล ประกอบด้วย การให้บริการบริหารจัดการระบบงาน (Business Process Outsourcing หรือ BPO) โดยมุ่งเน้นการให้บริการบริหารจัดการเอกสารและข้อมูลในรูปแบบดิจิทัล การจำหน่ายระบบบริหารจัดการเอกสาร และงานโครงการระบบบริหารจัดการเอกสาร คิดเป็นสัดส่วน 39% ของรายได้จากการขายและบริการในปี 2563 และมีอัตราเติบโตโดดเด่นในช่วงที่ผ่านมา
ขณะที่ TEAMG เป็นผู้ให้บริการในการเป็นที่ปรึกษาด้านวิศวกรรม และสิ่งแวดล้อมแบบบูรณาการ (Integrated Consulting Services) และจัดทำรายงานประเมินผลกระทบด้านสิ่งแวดล้อม (EIA) แบบเบ็ดเสร็จในจุดเดียว (One-stop Service) แบ่งประเภทการให้บริการตามลักษณะการประกอบธุรกิจเป็น 3 ประเภท ได้แก่ 1.ธุรกิจการศึกษา ออกแบบ และจัดทำรายงาน หรือ Study &amp; Design 2.ธุรกิจการบริหารโครงการและควบคุมการก่อสร้าง หรือ Project Management &amp; Construction Supervision หรือ PMSC และ 3.ธุรกิจเกี่ยวเนื่อง (Related business)